Бейшенбек уулу Ысакбек

thumb|Ысакбек Бейшенбек уулу. КЭР. 30.7.2015.

Ысакбек Бейшенбек уулу (1975-жылы 12-февралда туулган) – кытайлык кыргыздардын заманбап илимпоздорунун бири, тарыхчы, манас таануучу. 

 Кыскача өмүр таржымакалы 
Ысакбек Бейшенбек уулу 1975-жылы 12-февралда Кытайдын Шинжаң-Уйгур автоном районундагы Текес ооданына караштуу Көктерек кыргыз улуттук айылында жарык дүйнөгө келген. 

Ал 1996-жылы Борбордук Улуттар Университетинин ханзу тили адабияты адистигин мыкты натыйжа менен бүтүргөн. 

Ошол жылы августтан баштап Шинжаң Уйгур автоном райондук адабият көркөм өнөрчүлөр бирлешмеси элдик адабиятчылар коомунда Кыргыз эл ооз адабиятынын үлгүсү «Манасты» жыйноо, иреттөө, басмадан чыгаруу, которуу, изилдөө жумуштары менен эмгектенип келет. 

2001-жылдан бери карай Үрүмчү шаарында «Манас» изилдөө ишканасынын мүдүрү болуп «Манас» кызматын жалпы беткей жетектеп келет.

 Адабият, басма, илим жаатындагы ишмердиги 
2004-жылдан баштап улуу эпос «Манастын» Жүсүп Мамай айткан вариантындагы 8 урпак 18 томду ханзучага которуу кызматын жетектеп, «Семетейди» биргелешип которуп басмадан чыгарган. 

2006, 2007-жылдары айрым-айрым түрдө «Манас» жана «Кыргыздын элдик дастандарын» мамлекет даражалуу жана автоном район даражалуу бейзаттык маданий мурастар тизмесине натыйжалуу киргизген. 

2008-жылы «Манасты» «Бириккен мамлекеттер уюмунун адамзаттын бейзаттык маданий мурастар тизмесине жолдоо» кызматына катышып адамзаттын бейзаттык маданий мурастар тизмесине «Манасты» жолдоо материялынын түпкү нускасын жазган. 

Узун мезгил баатырдык эпосторду, бейзаттык маданий мурастарды изилдөө, коргоо кызматы менен эмгектенип келет. 

Мамлекет ичи жана чет элдерде 30дан ашуун илимий макаласы жарыяланган. 

Дүйнөдө бирден-бир Манастын ата-бабаларынын иш-издерин айткан атактуу манасчы Сатыбалды Аалынын «Манастын бабалары» (2010) менен «Манасты» (элдик өнөрпөздөр айткан кол жазма, 2012-жылы, 4 том, элүүдөн ашуун Манасчынын айтымындагы «Манас», 200 миң саптан ашуун) 2012-жылы мамлекеттык коомдук илимдер кору ажыратылган жаш окумуштуулар илимий түрү боюнча «залкар Манасчы Жүсүп Мамайга окшобогон мезгилдерде айткан варианттары жана жөрөлгөлүү окуялары боюнча салыштырмалуу изилдөө» аттуу мамлекеттик темага ээ болуп, ошонун үстүндө эмгектенүүдө. 

Кыргыз, ханзу, казак тилдеринде эркин чыгармачылык жүргүзө алат. 

 Коомдук жана чыгармачыл уюмдарга мүчөлүгү 
Ал КЭРдин ШУАР автоном райондук адабият көркөм өнөрчүлөр бирлешмесинин мүчөсү, Кытай элдик адабиятчылар коомунун мүчөсү, Шинжаң элдик адабиятчылар коомунун башкаруу мүчөсү. 

 Устаты Чау Гыжын 
2011-жылдан 2012-жылга чейин борбордук үгүт бөлүмүнүн «Батыш нуру» аталышындагы 8-долбооруна ылайык зыяратчы, окумуштуу катары Кытай коомдук илимдер академиясына караштуу улуттар адабиятын изилдөө мекемесинде (Бээжин шаарында) илимий кызматта болгон. 
Мында ал чыгаан эпос таануучу, доктордук ишке жетекчи, изилдөөчү Чау Гыжын аттуу профессордон эпосчулук назарыясы (теориясы) боюнча билим алган. 

 Кыргызстанга сапары 
2014-жылы май айында Жусуп Мамайдын чыгармачылыгына арналган Биринчи эл аралык илимий жыйынга катышып, Кыргызстандын Бишкек, Талас, Нарын шаарларын кыдырган. 

 Сыйлыктары. Наамдары. 

2009-жылы коомдук илимдер боюнча адис изилдөөчү илимий атагын алган. 

 Интернеттеги шилтемелер 
 http://www.azattyk.mobi/a/china_ethnic_kyrgyz_new_epic_story_presentationl_march_2012/24506707.html 
 http://archive.ktrk.kg/ky/content/uluu-manaschy-zhusup-mamaydy-akyrky-saparga-uzatuu-zyynaty-ottu 
 http://www.zpress.kg/news/news_only/33/38259/486.py 
 http://www.dem.kg/kg/article/6312/v-urumchi-prohodit-konkurs-skaziteley-eposa-manas 
 http://shookum.kg/page/80/?option=com_user&view=remind&Itemid=615 
 http://www.blogbus.com/kasaba-logs/162007949.html 
 http://kmb3.kloop.kg/index.php/2012/03/01/zhusup-mamaj-ky-tajdy-n-nobelin-aldy/ 

 Сүрөт баян 
thumb|left|Кытайлык кыргыз илимпоздору Ысакбек Бейшенбек (оңдо) менен Айтмамбет Бейшебай Бээжин шаарындагы уйгур дастандарын таануу боюнча эл аралык илимий жыйында. Кытай. 19.10.2015.

thumb|Кытайдагы кыргыз окумуштуулары, профессорлор Макелек Өмүрбай (оңдо) менен Мамбеттурду Мамбетакун (солдон экинчиси) "Манас" таануу боюнча эл аралык жыйын маалында Жусуп Мамайдын айтуусундагы "Манас" вариантынын Бишкектеги басылышын белекке алууда. Оңдон экинчи - Чолпон Субакожоева, солдо - Т.Чоротегин. Үрүмчү шаары, КЭР. 24.10.2015.

thumb|Тарыхчы Жаркын Турсун Бээжин шаарында. 21.10.2015.

thumb|left|Профессорлор Адыл Жуматурду уулу жана Токтобүбү Ысак кызы коноктор жана уул-кызы менен Бээжинде. 21.10.2015.

Категория:Кытай
Категория:ШУАР
Категория:Ички Азия
Категория:Кыргыз таануу
Категория:Кыргыз адабияты
Категория:Инсандар
Категория:Кыргыз тарыхы
Категория:Котормочулар
Категория:XXI кылым
Категория:Кыргыз тарыхчылары
Категория:Манас таануу
Категория:1975-жыл
Категория:Кызыл-Суу Кыргыз автоном облусу
Категория:Кытайлык кыргыздар
Категория:Кыргыз диаспорасы